คือหนูอยากเปลี่ยนไปกินยาคุม โปรกีโนว่า ค่ะคำถาม หนูเป็นน้ำเหลืองไม่ดีสามารถทานได้ไหมคะ
สวัสดีค่ะ ยาโปรกีโนว่า (Progynova) คือยาที่มีส่วนประกอบของฮอร์โมนเอสโตรเจน ซึ่งเป็นฮอร์โมนเพศหญิง ทำให้มีลักษณะเป็นผู้หญิงเช่นมีเต้านม ผิวพรรณดี แต่อย่างไรก็ตามเป็นยาที่ไม่ควรจะใช้ด้วยตัวเองค่ะ ควรใช้ภายใต้การดูแลของสูตินรีแพทย์เท่านั้น เพราะว่าการได้รับฮอร์โมนมากจนเกินไป หรือได้ในขนาดที่ไม่ถูกต้อง เป็นเวลานานๆ อาจทำให้เกิดภาวะ เลือดออกผิดปกติ เลือดแข็งตัวผิดปกติเกิดเป็นลิ่มเลือดอุดตันที่ขาหรือในปอดได้ มะเร็งเต้านม มะเร็งเยื่อบุโพรงมดลูก ได้โดยยาโปรกีโนว่านี้เป็นยาที่เป็นฮอร์โมนเอสโตรเจน 100% จึงใช้เป็นฮอร์โมนทดแทนเท่านั้นเช่นในกรณีผู้หญิงที่ต้องตัดมดลูกและรังไข่ออก เอามาคุมกำเนิดไม่ได้ และเนื่องจากมีปริมาณเอสโตรเจนในขนาดสูง จึงทำให้มีโอกาสเกิดมะเร็งเยื่อบุโพรงมดลูกได้สูงข้อห้ามในการใช้ยาโปรกีโนว่าเช่นมีประวัติเป็นมะเร็งเต้านม มะเร็งเยื่อบุโพรงมดลูก โรคตับ โรคการแข็งตัวของเลือดผิดปกติหากไม่มีโรคประจำตัวใดๆ การทานในปริมาณที่กำหนด และทานต่อเนื่องไม่นาน โอกาสที่จะเกิดผลข้างเคียงก็ย่อมไม่มาก แนะนำปรึกษาสูตินรีแพทย์เพื่อตรวจดูก่อนว่าไม่มีข้อห้ามใช้ยาดังกล่าวไป และควรรับยากับแพทย์ต่อเนื่อง เพื่อติดตามอาการและผลข้างเคียงต่างๆ เพื่อความปลอดภัยในการใช้ฮอร์โมน